CELEX: 62016CA0519
Language: el
Date: 2017-07-26 00:00:00
Title: Υπόθεση C-519/16: Απόφαση του Δικαστηρίου (ένατο τμήμα) της 26ης Ιουλίου 2017 [αίτηση του Tribunal Administrativo e Fiscal de Coimbra (Πορτογαλία) για την έκδοση προδικαστικής αποφάσεως] — Superfoz — Supermercados Lda κατά Fazenda Pública [Προδικαστική παραπομπή — Προσέγγιση των νομοθεσιών — Κανονισμός (ΕΚ) 882/2004 — Επίσημοι έλεγχοι των ζωοτροφών και των τροφίμων — Χρηματοδότηση των επίσημων ελέγχων — Άρθρα 26 και 27 — Γενική φορολογία — Τέλη ή επιβαρύνσεις — Τέλος επιβαλλόμενο στα καταστήματα πωλήσεως τροφίμων]

18.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 309/15
            
         Απόφαση του Δικαστηρίου (ένατο τμήμα) της 26ης Ιουλίου 2017 [αίτηση του Tribunal Administrativo e Fiscal de Coimbra (Πορτογαλία) για την έκδοση προδικαστικής αποφάσεως] — Superfoz — Supermercados Lda κατά Fazenda Pública
   (Υπόθεση C-519/16) (1)
   
   ([Προδικαστική παραπομπή - Προσέγγιση των νομοθεσιών - Κανονισμός (ΕΚ) 882/2004 - Επίσημοι έλεγχοι των ζωοτροφών και των τροφίμων - Χρηματοδότηση των επίσημων ελέγχων - Άρθρα 26 και 27 - Γενική φορολογία - Τέλη ή επιβαρύνσεις - Τέλος επιβαλλόμενο στα καταστήματα πωλήσεως τροφίμων])
   (2017/C 309/20)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Administrativo e Fiscal de Coimbra
   
      Διάδικοι στην υπόθεση της κύριας δίκης
   
   Superfoz — Supermercados Lda
   
      κατά
   
   Fazenda Pública
   
      Διατακτικό
   
   Τα άρθρα 26 και 27 του κανονισμού (ΕΚ) 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων, όπως τροποποιήθηκε από τον κανονισμό (ΕΕ) 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, πρέπει να ερμηνευθούν υπό την έννοια ότι δεν αντιβαίνει σε αυτά η επιβολή τέλους, όπως είναι το επίμαχο στην κύρια δίκη, αποκλειστικώς στα καταστήματα λιανικής πωλήσεως τροφίμων, όταν το προϊόν του τέλους αυτού δεν χρησιμοποιείται ειδικώς για τη χρηματοδότηση των επίσημων ελέγχων των οποίων η αιτία ή οι ωφελούμενοι είναι οι υποκείμενοι στο τέλος αυτό.
   
      (1)  ΕΕ C 6 της 9.1.2017.